# Paolo Banchero

Paolo Napoleon James Banchero (Seattle, Washington, 12 de novembre de 2002) és un jugador de bàsquet italoamericà que pertany a la plantilla dels Orlando Magic de l'NBA. Mesura 2,08 metres i juga en la posició d'ala-pivot. Va ser escollit el número 1 del Draft 2022.

## Trajectòria esportiva
### High School

Durant el seu primer any en O'Dea High School, a Seattle, Banchero va jugar a futbol americà, com a mariscal de camp suplent, en l'equip que va disputar el campionat estatal, així com a bàsquet. Com a estudiant de primer any, dins l'equip de bàsquet, va fer una mitjana de 14,1 punts i 10,2 rebots per partit. En la seva segona temporada, Banchero va fer una mitjana de 18,2 punts, 10,3 rebots i 4,3 assistències per partit, portant a O'Dea al campionat estatal Clase 3A, on va ser nomenat jugador més valuós.
Com a júnior, va fer una mitjana de 22,6 punts, 11 rebots, 3,7 assistències i 1,6 taps per partit per als subcampions de Classe 3A, la qual cosa el va fer creditor dels guardons de Jugador de l'any de Washington Gatorade i el MaxPreps National Junior of the Year. Va disputar els prestigiosos partits del McDonald's All-American Game i el Jordan Brand Classic, així com el Nike Hoop Summit.

### Universitat

Va jugar una temporada amb els Blue Devils de la Universitat de Duke, allí feu una mitjana de 17,2 punts, 7,8 rebots i 3,2 assistències per partit. El 20 d'abril de 2022, Banchero es va declarar elegible per al draft de l'NBA de 2022, renunciant a la seva elegibilitat universitària restant.

#### Estadístiques

| Any | Equip | PJ | PT | MPP | %TC | %3P | %TL | RPP | APP | ROB | TPP | PPP |
| 2021–22 | Duke | 39 | 39 | 33.0 | .478 | .338 | .729 | 7.8 | 3.2 | 1.1 | .9 | 17.2 |

### Professional

Va ser triat en la primera posició del Draft de l'NBA de 2022 pels Orlando Magic.

## Internacional

Banchero és elegible per a jugar per la selecció de bàsquet d'Itàlia a causa de la seva ascendència paterna i ha comunicat que vol representar a Itàlia en competicions internacionals. Va ser convocat per Itàlia en la llista de 24 jugadors per als jocs classificatoris a l'Eurobasket 2022 de novembre de 2020, però no va jugar cap minut.

## Referències

* 1 2 «He goes by Paolo (Banchero), and his game may make him a household name». The Athletic, 30-07-2019. [Consulta: 26 abril 2020].
* ↑ «2017-18 MaxPreps Boys Basketball Freshman All-American Team». MaxPreps, 19-04-2018. [Consulta: 27 abril 2020].
* ↑ «2018-19 MaxPreps Boys Basketball Sophomore All-American Team». MaxPreps, 18-04-2019. [Consulta: 27 abril 2020].
* ↑ «O'Dea's Paolo Banchero named Gatorade player of the year for Washington». The Seattle Times, 26-03-2020. [Consulta: 27 abril 2020].
* ↑ «MaxPreps 2019-20 Boys Basketball Junior All-American Team». MaxPreps, 30-03-2020. [Consulta: 27 abril 2020].
* ↑ Joyce, Nathan. «O'Dea's Paolo Banchero one of three from Washington named to McDonald's All-America team». The Seattle Times, 23-02-2021. [Consulta: 22 setembre 2021].
* ↑ sports-reference.com Paolo Banchero at sports-reference.com, consultat el 24 de juny de 2022
* ↑ «Paolo Banchero to declare for NBA draft after one season with Duke Blue Devils», 20-04-2022. [Consulta: 20 abril 2022].
* ↑ NBA.com 2022 NBA Draft, consultat el 24 de juny de 2021
* ↑ «Paolo Banchero: 'I'm excited to play for Italy'» (en anglès). basketnews.com. [Consulta: 24 juny 2022].
* ↑ «Ambitious Banchero waits in the wings for Italy» (en anglès). FIBA.basketball. [Consulta: 24 juny 2022].